Document ID: 32004R1804

KOMISSION ASETUS (EY) N:o 1804/2004,
annettu 14 päivänä lokakuuta 2004,
tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja yhteisten lasten huoltoa koskevissa asioissa annetun neuvoston asetuksen (EY) N:o 1347/2000 liitteissä I, II ja III olevan toimivaltaisia tuomioistuimia ja muutoksenhakumenettelyjä koskevan luettelon muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja yhteisten lasten huoltoa koskevissa asioissa 29 päivänä toukokuuta 2000 annetun neuvoston asetuksen (EY) N:o 1347/2000 (1) ja erityisesti sen 44 artiklan 1 kohdan,
sekä katsoo seuraavaa:
(1)
Asetuksessa (EY) N:o 1347/2000 säädetään, että jokainen, jonka etua tuomion tunnustaminen koskee, voi pyytää toisessa jäsenvaltiossa annetun tuomion tunnustamista ja sen julistamista täytäntöönpanokelpoiseksi toisessa jäsenvaltiossa.
(2)
Asetuksen (EY) N:o 1347/2000 liitteistä I, II ja III ilmenevät ne tuomioistuimet, joilla on jäsenvaltioissa toimivalta käsitellä täytäntöönpanokelpoiseksi julistamista koskevia hakemuksia ja näiden päätösten muutostenhakua, ja niissä luetellaan muutoksenhakumenettelyt.
(3)
Liitteitä I, II ja III muutettiin vuoden 2003 liittymisasiakirjalla liittymässä olevien valtioiden toimivaltaisia tuomioistuimia ja muutoksenhakumenettelyjä koskevan luettelon sisällyttämiseksi.
(4)
Latvia, Liettua, Slovenia ja Slovakia ovat ilmoittaneet asetuksen (EY) N:o 1347/2000 44 artiklan 1 kohdan mukaisesti komissiolle muutoksista liitteissä I, II ja III oleviin tuomioistuinten ja muutoksenhakumenettelyjen luetteloihin.
(5)
Asetus (EY) N:o 1347/2000 olisi näin ollen muutettava vastaavasti,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1347/2000 seuraavasti:
1)
Muutetaan liite I seuraavasti:
a)
Latviaa koskeva luetelmakohta korvataan seuraavalla:
”-
Latviassa ’rajona (pilsētas) tiesa’,”
b)
Sloveniaa koskeva luetelmakohta korvataan seuraavalla:
”-
Sloveniassa ’okrožno sodišče’.”
2)
Muutetaan liite II seuraavasti:
a)
Liettuaa koskeva luetelmakohta korvataan seuraavalla:
”-
Liettuassa ’Lietuvos apeliacinis teismas’,”
b)
Sloveniaa koskeva luetelmakohta korvataan seuraavalla:
”-
Sloveniassa’okrožno sodišče’,”
c)
Slovakiaa koskeva luetelmakohta korvataan seuraavalla:
”-
Slovakiassa ’okresný súd’.”
3)
Muutetaan liite III seuraavasti:
a)
Liettuaa koskeva luetelmakohta korvataan seuraavalla:
”-
Liettuassa kassaatiovalituksella tuomioistuimesta ’Lietuvos Aukščiausiasis Teismas’,”
b)
Sloveniaa koskeva luetelmakohta korvataan seuraavalla:
”-
Sloveniassa hakemalla muutosta tuomioistuimesta ’Vrhovno sodišče Republike Slovenije’,”
c)
lisätään seuraava Slovakiaa koskeva luetelmakohta:
”-
Slovakiassa muutoksenhakumenettelyllä ’dovolanie’.”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä lokakuuta 2004.

Labels: 0
11
15
18